
[bookmark: _Toc238236430]Svrha i područje primjene
Ovim se postupkom definira način utvrđivanja, klasifikacija i postupanje s nalazima koje utvrđuje ocjeniteljska skupina u postupku ocjenjivanja.
Postupak se primjenjuje u ocjenjivanju tijela za ocjenjivanje sukladnosti i naknadnim radnjama na otklanjanju nesukladnosti.

U provođenju postupka sudjeluju:
Ocjenitelji (vodeći ocjenitelj – VO, Ocjenitelj – O, ekspert – E)
Tijelo za ocjenjivanje sukladnosti (TOS)

[bookmark: _Toc238236431]Postupak
[bookmark: _Toc228567728][bookmark: _Toc238236432]Utvrđivanje i dokumentiranje nalaza
Tijekom ocjenjivanja, ocjeniteljska skupina prikuplja objektivne dokaze o ispunjavanju utvrđenih zahtjeva. Analizom prikupljenih dokaza, ocjeniteljska skupina utvrđuje i klasificira sukladnosti ili nesukladnosti.
Temelj za utvrđivanje nesukladnosti mogu biti odstupanja od: 
relevantnih normi, ili drugih normativnih dokumenata ili propisa koji utvrđuju zahtjeve 
dokumentacije i primjene uspostavljenog sustava upravljanja
primjenjivih pravila za akreditaciju.

Prilikom definiranja nesukladnosti, mora se voditi računa o tome da nesukladnost bude:
jasno opisana (da upućuje u čemu je nedostatak)
utemeljena na objektivnom dokazu (navesti objektivni dokaz kojim se ona potvrđuje)
utemeljena na utvrđenom zahtjevu ili sažetku zahtjeva (točka norme, točka i oznaka pravila HAA, točka i oznaka postupka sustava upravljanja, itd.).

Na sastanku ocjenitelja usuglašavaju se nalazi i nesukladnosti se upisuju u e-Akreditaciju.
Za sve utvrđene nesukladnosti ocjeniteljska skupina određuje način pregleda aktivnosti TOS-a za zatvaranje nesukladnosti – kroz pregled dokumentacije ili ocjenom na licu mjesta i to evidentira u e-Akreditaciju.

[bookmark: _Toc228567729][bookmark: _Toc238236433]Prezentiranje nalaza
Ocjeniteljska skupina utvrđene nesukladnosti prezentira TOS-u na završnom sastanku.
Ukoliko postoje nejasnoće oko razumijevanja nesukladnosti, one se moraju razjasniti na završnom sastanku. Ako TOS pruži objektivni dokaz kojim se otklanja sumnja u neku od prezentiranih nesukladnosti, takva se nesukladnost briše iz e-Akreditacije.

Nakon usuglašavanja s TOS-em generira se obrazac, Ob 7.6-03-01 Popis nalaza s ocjene.

Suglasnost s utvrđenim nesukladnostima i rokovima provođenja aktivnosti i zatvaranja nesukladnosti TOS potvrđuje potpisom na Popisu nalaza s ocjene.

U slučajevima kada ocjena traje više dana i/ili je provodi veći broj ocjenitelja, može se izraditi više Popisa nalaza s ocjene. Na kraju svakog dana ocjene, ako je izrađen Popis nalaza s ocjene, ocjenitelj ga prezentira predstavnicima TOS-a koji ga potpisuju.
Ukoliko je u toku ocjene evidentirano više popisa nalaza VO na završnom sastanku prezentira sve nalaze upravi TOS-a, a ukoliko su prisutni, ocjenitelji prezentiraju svoje nalaze.

Ocjenitelj ne smije naknadno definirati niti u svoj izvještaj unositi nesukladnosti u drugačijem obliku od navedenog u Popisu nalaza s ocjene. Sve nesukladnosti ocjenitelj mora uključiti u svoj izvještaj.

Ako ocjeniteljska skupina i TOS ne mogu postići suglasnost o utvrđenoj nesukladnosti, u Popisu nalaza s ocjene mora biti evidentirana informacija o tome i obaviješten Načelnik odjela. 
Nakon sastanka s ocjeniteljskom skupinom i predstavnicima TOS-a, konačnu odluku o utvrđenoj nesukladnosti donosi Načelnik odjela. U slučaju daljnjeg neslaganja oko nesukladnosti, TOS ima pravo podnijeti pritužbu na rad HAA, P 7.12-01 Pritužbe i žalbe.

Popis nalaza s ocjene ocjeniteljska skupina dostavlja Voditelju postupka. Vodeći ocjenitelj ili Voditelj postupka potpisani Popis nalaza s ocjene treba učitati u e-Akreditaciju.

Vodeći ocjenitelj i TOS su obvezni, u svim daljnjim koracima rješavanja nesukladnosti, u komunikaciju uključiti Voditelja postupka.

[bookmark: _Toc228567730][bookmark: _Toc238236434]Analiza nesukladnosti
Najkasnije u roku od dva tjedna od ocjene, TOS mora u e-Akreditaciju upisati analizu svake nesukladnosti u kojoj mora definirati:
Analiza uzroka – utvrditi zašto se nesukladnost pojavila i zbog čega je nastala
Analiza opsega i utjecaja – utvrditi utjecaj nesukladnosti i doseg - druge moguće nepravilnosti na temelju utvrđene nesukladnosti, je li u pitanju pojedinačni slučaj ili sustavna pogreška
Ispravak – aktivnosti za uklanjanje utvrđene nesukladnosti
Popravna radnja – aktivnosti za uklanjanje uzroka i sprečavanje ponavljanja nesukladnosti
Dokazi - 

U nekim slučajevima, moguće je da TOS, nakon provedene analize, zaključi da ispravak i/ili popravna radnja za nesukladnost nisu potrebne.

Ocjeniteljska skupina, najkasnije u roku od tjedan dana, mora pregledati analize i prijedloge TOS-a i na njih se očitovati. Ocjenitelj koji je zadao nesukladnost ili Vodeći ocjenitelj obavještava TOS o suglasnosti s analizama i prijedlozima, a za svaku analizu i/ili prijedlog s kojim se ocjeniteljska skupina nije usuglasila, potrebno je analizu i/ili prijedlog dopuniti, sve dok ocjeniteljska skupina ne prihvati analizu i prijedlog otklanjanja nesukladnosti.

[bookmark: _Toc228567731][bookmark: _Toc238236435]Dostavljanje dokaza o otklanjanju nesukladnosti

Dokaze za otklanjanje nesukladnosti TOS dostavlja u elektroničkom obliku, u odgovarajućem formatu (pdf, zip i sl.). Dokaze je TOS obavezan dostaviti za svaku nesukladnost posebno.

U početnoj akreditaciji, rok za zatvaranje nesukladnosti je 6 mjeseci, uz uvjet da TOS dostavi dokaze za otklanjanje nesukladnosti najkasnije 4 mjeseca nakon provedene ocjene.

U ponovnoj akreditaciji i nadzoru, rok za zatvaranje nesukladnosti je 3 mjeseca, uz uvjet da TOS dostavi dokaze za otklanjanje nesukladnosti najkasnije 2 mjeseca nakon provedene ocjene.

[bookmark: _Toc228567732][bookmark: _Toc238236436]Pregled dokaza o otklanjanju nesukladnosti
Ocjeniteljska skupina, najkasnije u roku od tjedan dana, dokaze mora pregledati i na njih se očitovati. Pregled dokaza o otklanjanju nesukladnosti provodi ocjenitelj koji je nesukladnost utvrdio, odnosno ekspert i ocjenitelj zajedno, a nalaze upisuje u e-Akreditaciju.
Kada je za način pregleda odabrana ocjena na licu mjesta provedba se evidentira u nesukladnost u e-Akreditaciji.

Nakon pregleda dokaza, na pojedinačnu nesukladnost ocjenitelj koji ju je utvrdio daje preporuku u vezi s područjem akreditacije.

Ukoliko se u početnoj i ponovnoj akreditaciji nesukladnosti ne zatvore u roku, a ovisno o prirodi nesukladnosti, ocjeniteljska skupina može dati slijedeće preporuke:
akreditacija u suženom području,
akreditacija se ne preporučuje.
Ukoliko se u nadzoru nesukladnosti ne zatvore u roku, a ovisno o prirodi nesukladnosti, ocjeniteljska skupina može dati slijedeće preporuke: 
suženje područja akreditacije,
suspenzija akreditacije u cijelosti ili u dijelu,
povlačenje akreditacije.
Drugačija postupanja moguća su jedino odlukom Ravnatelja HAA.

Nakon završene ocjene VO objedinjuje sve nesukladnosti u jedan završni popis nalaza, Ob 7.6-03-02 Popis nalaza završni koji s preporukom ocjeniteljskog tima upiše i učita u e-Akreditaciju gdje je dostupan TOS-u. 

[bookmark: _Toc228567733][bookmark: _Toc238236437]Ocjena djelotvornosti popravnih radnja
Ocjena djelotvornosti popravnih radnji za utvrđene nesukladnosti provodi se tijekom sljedećih redovnih ili izvanrednih nadzornih aktivnosti, a evidentira se u izvještajima ocjenitelja.

[bookmark: _Toc238236438]Zapisi
Popis nalaza s ocjene
Popis nalaza završni

